open-index/open-wikipedia-markdown huggingface dataset:
Enzo Jannacci

**Enzo Jannacci** (Milaan, 3 Junie 1935 – Milaan, 29 Maart 2013) was 'n Italiaanse sanger-skrywer, pianist, akteur en komediant.

## Biografie 
Enzo Jannacci is in Milaan in die provinsie Lombardye in Italië gebore. Sy vader, Giuseppe, was 'n offisier in die lugmag; sy stories het liedjies soos *El purtava i scarp del tennis*, ''Sei minuti all'alba* en *La sera che partì mio padre* geïnspireer.

Jannacci is in die ouderdom van 77 in *Clinica Columbus* (Milaan, Italië) aan kanker oorlede.

## Diskografie 
### Album 
* 1964 – *La Milano di Enzo Jannacci* (Jolly LPJ 5037)
* 1965 – *Enzo Jannacci in teatro* (live Jolly LPJ 5043)
* 1966 – *Sei minuti all'alba* (Jolly LPJ 5071)
* 1968 – *Vengo anch'io. No, tu no* (ARC ALPS 11007)
* 1968 – *Le canzoni di Enzo Jannacci* (Dischi Ricordi MRP 9050
* 1970 – *La mia gente* (ARC ALPS 11021)
* 1972 – *Giorgio Gaber e Enzo Jannacci* (Family)
* 1972 – *Jannacci Enzo* (RCA Italiana, PSL 10539)
* 1975 – *Quelli che...* (Ultima Spiaggia, ZLUS 55180)
* 1976 – *O vivere o ridere* (Ultima Spiaggia, ZLUS 55189)
* 1977 – *Secondo te...Che gusto c'è?* (Ultima Spiaggia, ZPLS 34027)
* 1979 – *Fotoricordo* (Ultima Spiaggia, ZPLS 34075)
* 1980 – *Ci vuole orecchio* (Dischi Ricordi SMRL 6266)
* 1980 – *Nuove registrazioni* (Dischi Ricordi-Orizzonte ORL 8430)
* 1981 – *E allora...Concerto* (Dischi Ricordi SMRL 6282)
* 1983 – *Discogreve* (Dischi Ricordi SMRL 6302)
* 1983 – *Ja-Ga Brothers* (CGD)
* 1985 – *L'importante* (DDD)
* 1987 – *Parlare con i limoni* (DDD)
* 1989 – *Se me lo dicevi prima e altri successi* (DDD)
* 1989 – *30 anni senza andare fuori tempo* (live, DDD)
* 1991 – *Guarda la fotografia* (DDD)
* 1994 – *I soliti accordi* (DDD)
* 1998 – *Quando un musicista ride*
* 2001 – *Come gli aeroplani*
* 2003 – *L'uomo a metà*
* 2005 – *Milano 3 June 2005*
* 2006 – *The Best 2006*

## Filmografie 
duimnael|280px|Enzo Jannacci in die film *La vita agra*
* 1964 – *La vita agra*
* 1967 – *Quando dico che ti amo*
* 1970 – *Le coppie*
* 1972 – *L'udienza*
* 1982 – *Il mondo nuovo*
* 1983 – *Scherzo del destino in agguato dietro l'angolo come un brigante da strada*
* 1997 – *Figurine*
* 2010 – *La bellezza del somaro''

## Verwysings
Lalibela

**Lalibela** is 'n dorp in die noorde van Ethiopië in die sone Semien Wollo van die streek Amhara. In 2014 het die dorp 'n bevolking van 20&nbsp;000 gehad. In die 13de eeu was dit die hoofstad van die Keiserryk Ethiopië en naas Aksum bly dit tot vandag die belangrikste heilige plek in die land. Koning Lalibela van Ethiopië is in die tweede helfte van die 12de eeu hier gebore toe die plek nog 'n onbelangrike nedersetting was met die naam Roha, naby die destydse hoofstad, Adefa. Nadat hy Jerusalem in 'n visioen gesien het, het koning Lalibela die rotskerke, wat uit die rotse gekap is en dus meestal ondergronds is, laat bou. Daar is 11 kerke wat in vier groepe gegroepeer is. Unesco het die rotsgekapte kerke in 1978 tot wêrelderfenisgebied verklaar.

## Galery 

Lêer:Bergpas tussen Mekele en Lalibela.JPG|'n Bergpas tussen Mekelle en Lalibela.
Lêer:Biet Denghel, Lalibela.JPG|Die Biet Denghel-kerk, Lalibela.
Lêer:Biet Emmanuel.JPG|Die Biet Emmanuel-kerk, Lalibela.
Lêer:Biet Giyorgis-kerk, Lalibela (1).JPG|Die Biet Giyorgis-kerk, Lalibela.
Lêer:Biet Giyorgis-kerk, Lalibela (2).JPG|Syaansig van die Biet Giyorgis-kerk in Lalibela.
Lêer:Biet Giyorgis-kerk, Lalibela (3).JPG|Die trap na die Biet Giyorgis-kerk, wat uit die grond gekerf is.
Lêer:Biet Giyorgis-kerk, Lalibela (4).JPG|Hier kan gesien word hoe na die mure van die put plek-plek aan dié van die Biet Giyorgis-kerk is.
Lêer:Biet Mariam, Lalibela.JPG|Binnekant van die Biet Mariam-kerk.
Lêer:Tukul-huisies, Lalibela.JPG|Tradisionele Ethiopiese huisies, tukul, van hout, strooi en modder soos te sien in Lalibela.

## Bron 
*  Rock-Hewn Churches, Lalibela. URL besoek op 21 Februarie 2016.

## Eksterne skakels
Aksoem

**Aksoem** (Tigrinja: ኣኽሱም? /'aq͡χʼsum/, Amharies: አክሱም? /'aksum/) is 'n stad in die verre noorde van Ethiopië, in die sone Mehakelegnaw van die Tigrai-streek, taamlik na aan die grens met Eritrea. In 2007 het dit 'n bevolking van 49&nbsp;523 gehad.

In die verlede was dit die hoofstad van die Koninkryk Aksoem. Sedert 1980 is dit 'n wêrelderfenisgebied van Unesco. Belangrike besienswaardighede is die katedraal van Onse Heilige Maria van Sion, waar die verbondsark volgens oorlewering sou gestaan het, 'n veld met obeliske en die paleise van Kaleb en die koningin van Skeba. Noordoos van Aksoem is die klooster Debre Damo, wat moontlik van die 6de eeu dateer.

## Galery 

Lêer:Kerk van die Heilige Maria van Sion, Aksum.JPG|Die kerk van Onse Heilige Maria van Sion, een van Aksoem se groot aantreklikhede.
Lêer:Aksum.JPG|Obeliske in Aksoem.
Lêer:Arbatu Ensessa-kerk, Aksum.JPG|Die Arbatoe Ensessa-kerk, Aksoem.
Lêer:Verbondskerk, Aksum.JPG|Die kerk van die Verbondsark.
Lêer:Aksum-107533.jpg

## Bronne 
*  Axum Home of the Arc . URL besoek op 21 Februarie 2016.

## Eksterne skakels 
*   Amptelike Unesco-bladsy
Tigrai-streek

duimnael|links|Vlag van die Tigrai-streek
duimnael|Ligging van die Tigrai-streek in Ethiopië
duimnael|regs|250px|'n Landskap by Gheralta, een van die vier of vyf plekke in Tigrinja met 'n konsentrasie klipkerke.

Die **Tigrai-streek** (ክልል ትግራይ *kilil Tigrāy*) is die mees noordelike van die nege etniese streke (kililat) van Ethiopië. Tigrai is die tradisionele tuiste van die volkere Tigrai, Erob en Kunama. Tigrau staan ook bekend as Streek 1 ingevolge die federale Grondwet. Die hoofstad is Mekelle, wat ook bekendstaan as die Noorderster.

Tigrai word in die noorde begrens deur Eritrea, in die weste deur Soedan, en die Amhara-streek in die suide en suidweste. Buiten Mek’ele, is ander vername stede in Tigrai onder meer Hawzen, Abiy Addi, Adigrat, Adwa, Aksum, Humera, Korem, Maychew, Qwiha, Shire (Inda Selassie), Wukro en Zalambessa. Ook die geskiedkundig belangrike dorp Yeha is in die streek geleë.

## Sien ook 
* Tigrai-konflik van 2020

## Eksterne skakels
Tigray-provinsie

duimnael|links|Vlag van die Tigray-provinsie
duimnael|Ligging van die Tigray-provinsie in die noorde van Ethiopië

**Tigray** was ’n provinsie van die Ethiopiese Ryk en van die Demokratiese Volksrepubliek van Ethiopië tot 1995. Dit was bekend onder die Franse spelling Tigré tot in die 20ste eeu en sy goewerneurs was magtige heersers uit eie reg wat soms die status van ’n afsonderlike koninkryk geniet het. Tigray het algaande aangrensende provinsies geabsorbeer, onder meer Semien, Tembien, Agame en Enderta. Ná die aanvaarding van die 1995-Grondwet, het dit die Tigray-streek geword.

Die Ethiopiese Ryk het die Koninkryk van Italië oortuigend op 1 Maart 1896 verslaan tydens die Slag van Adwa in die Tigray-provinsie. Dit was die hoogtepunt van die Eerste Italiaans-Ethiopiese Oorlog waarmee Ethiopië sy soewereiniteit verseker het.

## Galery 

Lêer:Abreha Atsbeha-rotskerk (3).JPG|Die Abreha Atsbeha-rotskerk in Tigray.
Lêer:Abreha Atsbeha-rotskerk.JPG|Die ingang na die Abreha-rotskerk in Tigray.
Beeld:Slagveld van Adwa, 1896.JPG|Die slagveld van Adwa.
Oromo (volk)

Die **Oromo** (Oromo: *Oromoo*; Ge'ez: ኦሮሞ; *’Oromo*) is 'n etniese groep inheems aan die suidelike en sentrale hooglande van Ethiopië, veral in die Oromiastreek. Volgens die nasionale sensus van 2007 leef sowat 25,5 miljoen Oromo in Ethiopië, sowat 34,4% van dié land se bevolking. Hulle praat Oromo, 'n Koesjitiese taal binne die Afro-Asiatiese taalfamilie, as moedertaal.

duimnael|links|Ligging van Oromia in Ethiopië, een van nege etniese streke
Die Oromo vorm die grootste etniese groep in Ethiopië nog voor die Amhare en vorm die titulêre nasie van die Oromiastreek, een van nege etniese streke in Ethiopië. Oromo is die mees verspreide taal van Ethiopië nog voor Amharies, hoewel dit nie dié land se amptelike taal is nie. Daarbenewens leef 22&nbsp;674 Oromo in Kenia, omtrent 3&nbsp;350 Oromo in Kanada en 'n verdere 2&nbsp;030 Oromo in Australië. Sedert 1973 veg die separatistiese Oromo-Bevrydingsfront vir 'n onafhanklike Oromo-staat.

## Verwysings 
## Eksterne skakels 
*
Oromo

: *Hierdie artikel handel oor die taal. Vir die etniese groep, sien Oromo (volk).*

**Oromo** (*Afaan Oromoo*, [ʌfɑːn ɔrɔmoː], letterlik: "mond (taal) van Oromo") is nog voor Somalies die belangrikste Koesjitiese taal wat deur sowat 17,5 miljoen mense in Ethiopië, Kenia en Somalië aan die Horing van Afrika gepraat word. Dit word deur die Oromovolk gepraat en gebruik sedert 1991 die Latynse alfabet. Vroeër is ook die Ge'ez-skrif en die Arabiese alfabet gebruik. Oromo is die mees verspreide taal van Ethiopië. Oromo word as 'n Laagland Oos-Koesjitiese taal gekategoriseer met die naaste verwante Afar, Saho en Somalies.

duimnael|links|Ligging van Oromia in Ethiopië, een van nege etniese streke
Oromo word soms as 'n dialekkontinuüm beskou terwyl moedertaalsprekers dit as een taal met verskeie dialekte beskou. In Ethiopië word Oromo as ampstaal van die Oromia-streek in Suid-Sentraal-Ethiopië erken. Sedert 2020 dien Oromo saam met Afar, Amharies, Engels, Somalies en Tigrinya as amptelike tale van Ethiopië.

## Verwysings 
## Eksterne skakels 
*
Bahir Dar

duimnael|links|Die Blue Nile-hotel.
duimnael|links|Inwoners vier 'n bruilof in Bahir Dar.
**Bahir Dar** of **Bahar Dar** (Amharies: ባሕር ዳር?, Baḥər Dar, “see- of meerkus”) is ’n stad in die noordweste van Ethiopië. Dis die hoofstad van die Amhara-streek, een van die land se nege administratiewe streke.

Administratief is Bahir Dar ’n Spesiale Sone, ’n benaming wat val tussen ’n geoktrooieerde stad (astedader akabibi, ’n eersterangse afdeling, soos ’n kilil) soos Addis Abeba en Dire Dawa, en stede soos Debre Marqos en Dessie, wat as distrikte (woredas) georganiseer is.

Bahir Dar is een van die land se vernaamste toeristebestemmings met uiteenlopende aantreklikhede soos by die nabygeleë Tanameer en Blou Nyl. Die stad word gekenmerk deur wye lane wat omsoom word deur palmbome en ’n verskeidenheid kleurryke blomme. Unesco het in 2002 sy Stede vir Vrede-prys aan die stad toegeken vir sy pogings om die uitdagings van snelle verstedeliking die hoof te bied.

## Eksterne skakels
Gondar

**Gondar** of **Gonder** (Amharies: ጎንደር?, *Gonder* of *Gondär*; voorheen ጐንደር, *Gʷandar* of *Gʷender*) is ’n stad en afsonderlike woreda (distrik) in Ethiopië. Dis geleë in die Semien-Gondar-sone van die Amhara-streek, noord van die Tanameer aan die Klein Angerebrivier en suidwes van die Simiengebergte, 2&nbsp;133 meter bo seespieël. Die stad word geheel en al omring deur die Gondar-Zuria-distrik.

Gondar was in die outyd die hoofstad van sowel die Ethiopiese Ryk as die daaropvolgende Begemder-provinsie. Die stad is die tuiste van etlike koninklike kastele, onder meer dié in die koninklike kompleks (Fasil Ghebbi), wat aan Gondar die eretitel “Camelot van Afrika” besorg.

## Galery 

Lêer:Debre Berhan Selassie-kerk, Gondar (1).JPG|Die Debre Berhan Selassie-kerk.
Lêer:Debre Berhan Selassie-kerk, Gondar (2).JPG|'n Muurskildery in die Debre Berhan Selassie-kerk.
Lêer:Fasiladas-bad, Gondar.JPG|Die Fasiladas-bad.
Lêer:Koninklike kompleks, Gondar (1).JPG|Die koninklike kompleks.
Lêer:Koninklike kompleks, Gondar (2).JPG|Nog 'n ou kasteel in die koninklike kompleks.
Lêer:Kweskwam koninklike kompleks, Gondar, Ethiopië.JPG|Deel van die Kweskwam koninklike kompleks.

## Eksterne skakels
Hernando de Soto

duimnael|links|Kaart van Hernando de Soto se ontdekkingsreise

**Hernando de Soto** (circa 1500 - 21 Mei 1542) was 'n Spaanse ontdekkingsreisiger. Hy die Mississippirivier ontdek en was die eerste persoon wat die oostelike gedeelte van Amerika verken het. Hy is gebore in die Estramadura provinsie van Spanje en het gestudeer aan die Universiteit van Salamanca.

Op negentienjarige ouderdom seil hy na Panama as die protégé van die land se goewerneur: Pedrarias Dávila. Hy sukkel vir die volgende elf jaar om die plaaslike Indiane te onderwerp en om ander nasies uit die ismus Panama te hou. In 1530 koop hy 'n kapteinskap in die ekspedisie van Francisco Pizarro teen die Inka in Peru. Hy word die eerste blanke persoon wat die Inka se keiser: Atahualpa ontmoet. Hy was een van die min lede van die ekspedisie wat teen die moord van Atahualpa was. Die res van die ekspedisie vermoor Atahualpa toe de Sotho nie daar was nie. Na struwelinge tussen Pizarro en sy lede verlaat de Sotho Peru.

Hy was nou 36 jaar oud en seil terug na Spanje. Hy neem 100,000 goue munte (Ducats) saam met hom. In Spanje word hy vereer en kry Isabella de Bobadillo, die dogter van Pedrarias, as vrou. Deur hierdie huwelik word hy die swaer van Vasco Núñez de Balboa, ontdekker van die Stille Oseaan.

In 1537 stel Keiser Karel V vir de Sotho aan as goewerneur van Florida, 'n area wat gegrens het aan Texas, die skiereiland en noordwaarts tot by die Atlantiese kus. Hy vertrek op 6 November 1538 met sy vloot uit Spanje. Hy gebruik Kuba as sy basis vir sy ekspedisies en laat sy vrou daar agter. Hy gaan aan land in Florida op 30 Mei, 1539. Sy roete hierna volg min of meer die kus van Tampabaai tot by Tallahassee. Hier draai hy noordoos tot by die Savannahrivier wat hy volg deur die *Blue Ridge* landskap tot by die Alabamarivier in Mobilebaai. Hy draai nou noordwes na Memphis en ontdek die Mississippirivier op 8 Mei 1541. Hierna gaan hy weer wes na Arkansas net bo die Canadianrivier en gaan dan terug na die Mississippi. Hy sterf op 21 Mei 1542 hier.

## Bron 
* ''Collier's Encyclopedia'' Crowell-Collier Educational Corporation. Volume-8 bladsy 144.

## Verwysings 
## Eksterne skakels
Gelada

**Gelada** (*Theropithecus gelada*) is ’n primaat in die geslag Geladas (*Theropithecus*), wat baie na bobbejane lyk. Die mees uitstaande kenmerk van die geladas is die rooi, haarlose vlek op hul bors.

duimnael|links|'n Gelada in sy natuurlike habitat.
duimnael|links|Geladas wei in die Simiengebergte.
Die gelada word sowat 70 tot 74&nbsp;cm lank. Hul hoofvoedsel is gras, die enigste primaatsoort wat van gras leef. Geladas hou in groepe met aan die hoof daarvan ’n dominante mannetjie wat waak oor sy harem en nageslag. Mannetjies wat ’n trop oorneem, bring die kleintjies van sy voorganger om die lewe. Wyfies wat nog dragtig is van die vorige leier, kan hierdie lot vryspring deur spontaan ’n miskraam te kry, die sogenaamde Bruce-effek.

Geladas kom uitsluitlik voor in die Ethiopiese Hoogland. Hul is vredeliewend en “praat” deurlopend met mekaar.

## Verwysings 
## Eksterne skakels
73 v.C.

## Gebeure 
* Pompeius het drie jaar sonder sukses probeer om Sertorius uit te skakel. Sertorius word nou deur 'n verraaier vermoor.
* Die Derde Slaweoorlog
** Marcus Terentius Varro Lucullus en Caius Cassius Longinus word konsul
** Lente – Gladiatore ontvlug Capua. Besetting van die Vesuvius
** Somer – Die praetor Caius Claudius Glabe word gestuur om teen die slawe op te tree.
** Die slawe onder leiding van die Trasiër Spartacus verslaan die praetoriaanse magte.
** Baie slawe op die platteland sluit by Spartacus aan. Hy lei sy mense na die suide van Italia om daar te oorwinter.

## Verwysings
Swaarwater

**Swaarwater** ( of ) is 'n vorm van water waarin die gebruiklike isotoop  (protium) vervang is deur die isotoop  wat deuterium genoem word.

## Vervaardiging 
Swaarwater kan deur verskeie metodes vervaardig word. Die twee belangrikste prosesse is die ammoniak-waterstof-uitruiling en die water-waterstofsulfied-uitruiling (die GS-proses).

In die GS-proses word 'n reeks van torings gebruik wat koud is aan die bo- en warm aan die onderkant. Water vloei van bo na onder en waterstofsulfiedgas beweeg van onder na bo. Daar is 'n reeks plate met gaatjies wat die vermenging van die twee stowwe verbeter. Gas of water wat verryk is met deuterium word by die eerstetraptoring afgetap by die naat tussen die koue en warm dele. Die proses word in die later trappe herhaal. Die produk in die laaste trap bevat ongeveer 30% deuterium en dit word gedistilleer tot 'n suiwerheid van 99,75% . 

## Eienskappe 
### Isotoopeffekte 
Die eienskappe van swaarwater wyk dalk meer van gewone water s'n af as wat gewoonlik by isotoopvervanging waargeneem word. Die groot isotoopeffekte kan deur verskeie effekte verklaar word:
# massa van 'n deuteron is twee keer groter as 'n proton s'n.
# die sterkte van 'n waterstofbinding is anders.

Die smeltpunt van swaarwater is hoër as gewone water s'n, maar daar is ook stowwe waar die ongekeerde waargeneem word soos die trihidraat van sinkchloried .3. 

## Aanwending 
### Neutrondiffraksie 
Protium het vir hierdie tegniek baie slegte eienskappe, omdat dit sterke inkoherente strooiing lewer wat die meetstatistiek benadeel. Waterstof in monsters moet daarom deur deuterium vervang word en swaarwater is die belangrikste bron vir hierdie isotoop.

### NMR 
In kernspinresonansie is die eienskappe van die proton en die deuteron baie anders. Swaarwater word dikwels as oplosmiddel gebruik vir molekule wat se protone ondersoek moet word. Die deuteriumsignaal word soms ook as yking gebruik.

## Verwysings
338 v.C.

## Gebeure 
*Die dorpie **Tibur** word gestig. Dit is die hedendaagse Tivoli, 'n antieke Italiaanse dorpie in Lazio, omtrent 30&nbsp;km oos-noordoos van Rome, by die oog van die Anienerivier waar dit ontspring in die Sabine-heuwels.
*Die einde van die Latynse Oorlog breek die mag van die Latynse Liga. Rome beheers Latium en is die magtigste staat in Midde-Italia.

## Geboortes 
* 

## Sterftes 
* Artaxerxes III, koning van Persië (vermoor) (* c. 425 v.C.)
* Archidamus III, koning van Sparta (gesneuwel in oorlog)
* Hicetas, Griekse filosoof (* c. 400 v.C.)
* Isokrates (* 436 v.C.)
* Shang Yang, Chinese staatsman van Qin (tereggestel) (* 390 v.C.)
* Xiao van Qin, Hertog van Qin, China (* 381 v.C.)

## Verwysings
Hugo de Vries

**Hugo de Vries** (16 Februarie 1848 - 21 Mei 1935) was 'n Nederlandse botanikus wat bydraes gemaak het ten opsigte van die teorie van evolusie en ook die belangrikheid van Gregor Mendel se werk bevestig.

Die standaardskrywerafkorting **de Vries** word gebruik om hom as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
Aalwynkop (Mpumalanga)

:*Vir ander plekke met dieselfde naam, sien dubbelsinnigheidsblad by Aalwynkop*

**Aalwynkop** is 'n heuwel in Mpumalanga, Suid-Afrika, 5&nbsp;km wes van Balfour en 20&nbsp;km suidoos van Heidelberg. 

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aalwynpoort

**Aalwynpoort** is 'n spoorweghalte in die Oos-Kaap, Suid-Afrika, tussen Kommadagga en Saltaire, 22&nbsp;km noorwes van Alicedale en op die roete na Cookhouse. Die naam verwys na *Aloe africana*, die sogenaamde uitenhaagaalwyne, wat hier in 'n kloof groei.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Tamils

: *Hierdie artikel handel oor die etniese groep. Vir die taal, sien Tamil.*

Die **Tamils** (Tamil: தமிழர், *tamiẓar* (enkelvoud) [t̪ɐmɪɻɐɾ], of Tamil: தமிழர்கள், *tamiẓarkaḷ* (meervoud) [t̪ɐmɪɻɐɾxɐɭ]) is 'n Drawidiese etniese groep inheems aan Suid-Indië en Sri Lanka wat Tamil as moedertaal praat. Hulle vorm die grootste bevolkingsgroep in die Indiese deelstaat van Tamil Nadu en die uniegebied van Puducherry asook van die noordelike en oostelike provinsies van Sri Lanka. Tamils is die grootste etniese groep ter wêreld sonder 'n eie onafhanklike land. Tamils vorm byna 25% van Sri Lanka (die ander 75% is Singalese in die suidelike en westelike provinsies), 5,9% van Indië, 5,8% van Mauritius, 5,7% van Maleisië en 5% van Singapoer se bevolking.

duimnael|links|Verspreiding van Tamils in Suid-Indië en Sri Lanka
Wêreldwyd leef sowat 75 miljoen Tamils, waarvan omtrent 61 miljoen in Indië, byna 4 miljoen in Maleisië en meer as 3 miljoen in Sri Lanka. In Suid-Afrika leef sowat 250&nbsp;000 Tamils, veral in die provinsie van KwaZulu-Natal. Hulle behoort tot die Indiese Suid-Afrikaners.

## Verwysings 
## Eksterne skakels 
*
Aan de Doorns

**Aan de Doorns** is 'n nedersetting aan die Nuyrivier, sowat 7&nbsp;km suidoos van Worcester in die Wes-Kaap, Suid-Afrika. Die naam is van Nederlandse oorsprong en beteken letterlik "by die dorings".

## Sien ook 
* NG gemeente Worcester-Oos

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aangenaam

**Aangenaam** is 'n nedersetting aan die Olifantsrivier in die suide van die Wes-Kaap, Suid-Afrika, sowat 7&nbsp;km oos van die dorp De Rust. Die naam is van Afrikaanse oorsprong en is waarskynlik gegee vanweë die aangename ligging.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aapkloof

**Aapkloof** is 'n kloof in Mpumalanga, Suid-Afrika, 10&nbsp;km suidwes van Dikgale en 8&nbsp;km noordwes van Kwaggafontein. Die kloof se naam is van Afrikaanse oorsprong en verwys na die blouaap, *Cercopithecus aethiops pygerythrus*.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aascoe

**Aascoe** is 'n plekkie in die Oos-Kaap, Suid-Afrika, sowat 10&nbsp;km oossuidoos van Kirkwood en noord van die Sondagsrivier. Die naam is reeds in 1778 opgeteken en wel as ''Aas 'coe* en *Aas 'cou''. Dit kom uit 'n Khoikhoi-taal en beteken blykbaar "geelhoutboom". Die plaas Geelhouteboom, waarop die plekke geleë is, is dus 'n Nederlandse vertaling van die Khoikhoi-woord Aascoe.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aasvoëlberg, Oos-Kaap

**Aasvoëlberg** is 'n berg in die Oos-Kaap, Suid-Afrika, 7 km noordnoordoos van Willowmore en 6 km suidoos van Perdepoort. 

In die 18de eeu het die berg bekendgestaan as De Qua, wat 'n vermenging van Nederlands en 'n Khoikhoi-taal is en Die Aasvoël beteken.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town : Jonathan Ball Publishers.
Aasvoëlkop

**Aasvoëlkop** is 'n 1&nbsp;807 m hoë heuwel in Johannesburg, Gauteng, waarop die Northcliff-watertoring gebou is. Die koppie is sowat 10 km noordwes van die Johannesburgse stadsaal. 

Die naam is 'n verafrikaansing van die Nederlandse Aasvogelkop. In die pionierstyd voor die spoorlyn uit die Kaap Johannesburg bereik het, was tot duisend ossewaens op 'n keer op pad om die Vaalrivier by Viljoensdrif oor te steek. Trekosse wat onderweg na die Rand gevrek het, is langs die pad gelos. Duisende aasvoëls het dan aan hulle kom vreet. Aasvoëlkop, toe nog ver van enige bewoonde gebied, was een van die voëls se gunsteling-bymekaarkomplekke. Die NG gemeente Aasvoëlkop se naam is aan die heuwel ontleen, terwyl die "mont" (berg in Frans) in die voorstad Montroux se naam verwys na Aasvoëlkop.

## Sien ook 
* NG gemeente Aasvoëlkop

## Verwysings 
## Bronnelys 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Aasvoëlberg, Vrystaat

**Aasvoëlberg** is 'n 2&nbsp;208&nbsp;m hoë berg wes van die dorp Zastron in die Vrystaat, Suid-Afrika. 

Hoewel talle berge in die Vrystaat hierdie naam dra, is dit blykbaar die enigste waar aasvoëls permanent in hul natuurlike omgewing voorkom.

## Natuurreservaat 
'n Groep grondeienaars het die Aasvoëlberg-bewaringsgebied gestig om 'n kolonie kransaasvoëls wat nes maak in die sandsteenformasies te red. Ander voëls op die berg is die breëkoparend, grootswartooievaar, gompou, en die bloukorhaan. Bedreigde en kwesbare diere daar is die krimpvarkie, aardwolf, groototter, erdvark en die witnekwesel (*Poecilogale albinucha*).

## Bekende persoon 
Die legendariese spekskieter van die kontrei Reynier Petrus Gottlieb de Winnaar (* 1781 - † Zastron-distrik, 1883) is aan die voet van die berg begrawe.

## Bronne 
* de Wet, Benita: New era in conservation. In: Omgewing RSA. Departement Omgewingsake. Deel 13, nr. 1, Januarie 1986
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Abbasasberge

**Abbasasberg** is 'n bergreeks in Namakwaland, Noord-Kaap, Suid-Afrika, sowat 150 km noordoos van Springbok, 63 suid van Warmbad, Namibië, en 3 km suid van die Oranjerivier. 

Die naam is van Khoikhoi-oorsprong en afgelei van die woord "abba" (om op die rug te dra), want blykbaar lyk die berge asof hulle mekaar abba.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town, Jonathan Ball Publishers.
Abbevlaack

**Abbevlaack** is 'n spoorwegstasie in die Noord-Kaap, Suid-Afrika, sowat 34 km oos van die Namakwalandse kusdorp Port Nolloth. Die naam is afgelei van die omliggende, barre vlakte genaamd Abbevlak of Abbevlakte. Die eerste deel van die naam is 'n Khoikhoi-woord vir "saliehout" en die tweede Nederlands vir "vlakte" omdat die vlakte oortrek is van dié bosse.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Abbevlakte

**Abbevlakte** is 'n dorre vlakte in die Noord-Kaap, Suid-Afrika, sowat 34 km oos van die Namakwalandse kusdorp Port Nolloth. Die naam het betrekking op die saliehout wat op die vlakte groei (*abe!* in 'n plaaslike Khoikhoi-taal).

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town : Jonathan Ball Publishers.
Abbotsford, Johannesburg

**Abbotsford** in Gauteng, Suid-Afrika, is 'n voorstad van Johannesburg. Dit grens aan die voorstad Oaklands en is sowat 7&nbsp;km noordoos van die Johannesburgse stadsaal geleë.

Abbotsford is omstreeks 1902 aangelê en genoem na Abbotsford aan die Tweed in Skotland, die tuiste van sir Walter Scott.

## Bronne 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Abbabis

**Abbabis** is 'n ongebruikte spoorwegstasie in Namibië, suidwes van Karibib en aan die roete na Swakopmund. Die naam is afgelei van 'n Khoikhoi-taal en beteken min of meer "rooi plek".

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Eksterne skakels
Abenab

**Abenab** is 'n nedersetting in die Otjozondjoepa-streek van Namibië, sowat 32&nbsp;km noord van Grootfontein.

Die dorpie het in 1921 ontstaan as dienssentrum vir 'n myn wat lood, vanadium en sink gelewer het, maar wat in 1958 gesluit is. Die naam het 'n Khoikhoi-oorsprong en beteken "klimplek".

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Wit Kasteel

**Wit Kasteel** is 'n Afrikaanse rockgroep wat uit vier lede bestaan en in Pretoria gebaseer is. Die groep is deur hoofsanger Clemond Dartnall en voormalige kitaarspeler Jurie Schoeman in 2011 gestig. Vroeg 2012 het Waldemar Behr, 'n tromspeler, by die groep aangesluit en 'n paar maande later is Reinard Kruger as baskitaarspeler bygevoeg.

In 2013 het Jurie Schoeman die groep verlaat om verder te gaan studeer vir 'n geoktrooieerde rekenmeester. Dit het toe 3 jaar geduur, waartydens vele verskillende persone die rol van hoofkitaarspeler gevul het, voordat Wit Kasteel besluit het om die rol van hoofkitaar eerder aan 'n sessiemusikant te gee. Dus het Leon van den Berg, Clemond Dartnall se voormalige kitaaronderwyser, in 2015 aangesluit.

In 2015 het die groep hulle loopbaan afgeskop. Hulle debuutalbum Wit Kasteel, 'n 12-snit album, is vrygestel. Hulle het ook *Die Nostalgie*, 'n bekende lied van Laurika Rauch, wat hulle met 'n Rock-aanslag uitvoer, se musiekvideo vrygestel. Die lied het aanklank gevind by die luisteraars en was gewild op talle radiostasies se ranglyste.

## Bronnelys 
* *www.witkasteel.co.za*
Uhurupark

duimnael|regs|333px|Uhurupark uit die lug gesien.

**Uhurupark** is ’n ontspanningspark van 12,9 hektaar langsaan die sentrale sakekern in Nairobi, Kenia. Wyle Mzee Jomo Kenyatta het dit op 23 Mei 1969 vir die publiek geopen. Die park bevat ’n mensgemaakte meer, talle nasionale gedenktekens en ’n vergaderplek wat ’n gewilde bymekaarkomplek vir skaatsplankryers oor naweke geword het. Hierdie vergaderplek word ook soms vir politieke en godsdienstige byeenkomste gebruik. Dit het berug geword as die plek waar die regime van pres. Daniel arap Moi betogings teen onwettige grondroof gewelddadig uitmekaargedryf het.  

In 1989 het Wangari Maathai en talle van haar volgelinge ’n betoging in Uhurupark gehou om die oprigting van die Kenya Times Media Trust-sakekompleks van 60 verdiepings te probeer keer. Die regering het haar gedwing om haar kantoor te ontruim en sy is sleggesê in die parlement, maar haar betogings en die regering se reaksie net daartoe gelei dat buitelandse beleggers die projek gekanselleer het.

In Augustus 1996 het ’n groep onder leiding van ’n Katolieke kardinaal en aartsbiskop Maurice Michael Otunga ’n stapel kondome in die park verbrand. Sowat 14 jaar later was die park weer in die nuus toe ’n bom in Junie 2010 daar ontplof en ses mense gedood het terwyl meer as 100 beseer is. Die aanval was gemik op ’n “Nee”-veldtogsaamtrek vir die naderende grondwetlike referendum.

## Galery 

National Monument at Uhuru Park.jpg|Die Nasionale Monument.
Nyayo Monument 2007.jpg|Nyayo-gedenkteken.
City view from Uhuru Park, Nairobi.jpg|Nairobi se stadsprofiel vanaf die park gesien.
Orange Democratic Movement campaign rally 2007.jpg|Saamtrek van die Orange Democratic Movement tydens die presidentverkiesing van 2007.
Uhuru Park Lake.jpg|Die mensgemaakte meer.
Uhuru park fountain.jpg|Fontein.
Jomo Kenyatta

**Jomo Kenyatta** (omstreeks 1897 – 22 Augustus 1978) was ’n Keniaanse politikus en die eerste president van Kenia. Kenyatta was die land se leier van onafhanklikheid in 1963 tot sy dood in 1978 en het as eerste minister gedien van 1963–’64 en daarna as president. Hy word beskou as die vader van die Keniaanse nasie. Kenyatta was ’n welopgevoede intellektueel en die skrywer van talle boeke. Hy word onthou as ’n Pan-Afrikanis. Sy seun Uhuru Kenyatta was die land se vierde president.

[duimnael|links|'n Standbeeld van Kenyatta by die Kenyatta Internasionale Konferensiesentrum in [Nairobi]]
[duimnael|links|Kenyatta woon die [Eldoret-landbouskou van 1968 by]]
Talle instellings en plekke dra Kenyatta se naam, onder meer Nairobi se Jomo Kenyatta Internasionale Lughawe, Nairobi se hoofstraat en hoofstrate in talle dorpe en stede, verskeie skole, twee universiteite (die Kenyatta-universiteit en Jomo Kenyatta-universiteit van Landbou en Tegnologie), die land se belangrikste verwysingshospitaal, markte en behuisingsontwikkelings. ’n Standbeeld is vir hom opgerig in Nairobi se middestad en talle ander oral in die land. Kenia het ’n openbare vakansiedag (Kenyatta-dag) tot sy eer op 20 Oktober elke jaar gevier tot die Grondwet van 2010 dit afgeskaf en vervang het deur Mashujaa-dag (Heldedag). Voor die nuwe Grondwet aanvaar is, het Kenyatta se gesig op alle Keniaanse note en muntstukke gepryk, behalwe die 40-sjieling-muntstuk.

## Bron 
*  Profiel van Mzee Jomo Kenyatta. URL besoek op 24 Februarie 2016.

## Eksterne skakels
Magnoliopsida

Die **Magnoliopsida** is 'n klas van omtrent 170&nbsp;000 bedeksadige, blomdraende plante. Dié klas word nou erken as 'n natuurlike monofiletiese groep. 'n Ander naam is die *dicotyledons*.

Omtrent die helfte van die groep het houtagtige stamme.

## Verwysings
Abiquasput

**Abiquasput** is 'n nedersetting in die Noord-Kaap, Suid-Afrika, na aan die grens met Namibië.

Die naam kom ook soms voor as Abiquas Puts en Abiekwaputs en verwys na die *Tamarix austro-africana*, waarvan die inheemse naam abiqua, obiqua, abikwa of abiekwa is. Die San het die takke van dié plante gebruik om boë en stokke vir grawe te maak en die Khoikhoi het blykbaar na die San verwys as Obiqua of Abiqua. Daarom kom die plek se naam óf van die *Tamarix* of van die San wat dit gebruik het. 

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Abjaterskop

**Abjaterskop** is 'n 1&nbsp;378&nbsp;m hoë heuwel in die Madikwe-wildreservaat in die provinsie Noordwes, Suid-Afrika, 30&nbsp;km oosnoordoos van Witkleigat en 30&nbsp;km wessuidwes van Derdepoort. Dis die hoogste punt in die reservaat.

Die naam is van Afrikaanse oorsprong en die eerste deel dui op 'n rakker, kwajong of skelm. Hoekom die koppie dié naam gekry het, is blykbaar nie bekend nie, maar daar is gereeld sprake van Abjaterskop in Herman Charles Bosman se kortverhale, byvoorbeeld *Mafeking Road*.

## Bron 
* Raper, Peter Edmund. 2020. *Plekname van Suider-Afrika*. Protea Boekhuis. Pretoria.
Appelkooskop

**Appelkooskop** is 'n 1 861 m hoë berg in die Vrystaat, Suid-Afrika, sowat 15 km suid van Ficksburg en 46 km oossuidoos van Marquard. Die naam was Nederlands, Abrikooskop, en verwys moontlik na die *Prunus armenaica* of verboude appelkoos, maar meer waarskynlik na die wilde-appelkoos, *Dovyalis zeyheri*, wat hier groei.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
Singalese

: *Hierdie artikel handel oor die etniese groep. Vir die taal, sien Singalees.*

Die **Singalese** (Singalees: සිංහල ජාතිය *Sinhala Jathiya*) is 'n Indo-Ariese etniese groep inheems aan Sri Lanka wat Singalees as moedertaal praat. Hulle vorm die grootste bevolkingsgroep in die suidelike en westelike provinsies van Sri Lanka. Singalese vorm byna 75% van Sri Lanka se bevolking, die ander 25% is Tamils in die noordelike en oostelike provinsies.

duimnael|links|Verspreiding van Singalese in Sri Lanka volgens distrikte in 2001, kursiewe syfers dateer uit 1981.
Singalese is oorwegend aanhangers van Theravada-Boeddhisme met 'n klein minderheid van Rooms-Katolieke, veral langs die kusgebiede. Die Boeddhisme in Sri Lanka is sterk beïnvloed deur Hindoeïsme, nie net weens Sri Lanka se ligging naby Indië se suidkus nie, maar ook omdat die Singalese tot die 3de eeu v.C. self Hindoes was. Die samelewing is gekenmerk deur 'n kastestelsel soortgelyk aan die Indiese s'n.

Sedert Sri Lanka se onafhanklikheid van die Britse Ryk in 1948 is die binnelandse beleid oorskadu deur die konflik met die Tamils wat vir hul eie onafhanklikheid geveg het. Dit het in 1983 tot die uitbreek van die Sri Lankaanse Burgeroorlog gelei, wat tussen die Sri Lankaanse regering en die Tamilse tiers geveg is. In 2003 is onder bemiddeling van die Verenigde Nasies en die regering van Noorweë 'n skietstilstand tussen beide kante goedgekeur, wat in 2006 deur die Sri Lankaanse regering beëindig is. Nadat die Tamilse tiers uiteindelik verslaan en hul leiers doodgemaak is, het president Mahinda Rajapaksa die burgeroorlog in 2009 amptelik beëindig.

## Verwysings 
## Eksterne skakels 
*
Walker Evans

**Walker Evans** (* 3 November 1903 in St. Louis, Missouri; † 10 April 1975 in New Haven, Connecticut) was 'n Amerikaanse fotograaf wat veral bekendheid verwerf het met sy fotowerk wat tussen 1935 en 1938 in opdrag van die *Farm Security Administration (FSA)* in landboustreke van die Amerikaanse Suide ontstaan het en waarmee hy die sosiale uitwerkings van die Groot Depressie gedokumenteer het. Die meeste foto's uit Evans se FSA-werkperiode is met 'n grootformaat-8x10-duim-kamera afgeneem.

[duimnael|links|200px|Floyd Burroughs, 'n katoendeelsaaier in [Alabama, omstreeks 1935 of 1936*Let Us Now Praise Famous Men: Three Tenant Families*]]
Walker Evans word as een van die invloedrykste kunstenaars van die 20ste eeu beskou. Sy elegante, realistiese, dokumentêre styl het skerp verskil van die ouer generasie fotograwe, onder wie Alfred Stieglitz, wat fotografie as 'n suiwer kunsvorm (pictorialisme) beoefen het wat aan skilderkuns gelykgestaan het - meesterlik in elk geval, waarby hulle die skilderkwas met 'n kameralens kon vervang. Evans se fotokuns is uniek danksy sy buitengewone vermoë om die teenswoordige tyd met sy kamera op 'n manier vas te hou wat dit soos dokumente uit die verlede laat lyk. Hy het Amerika se stowwerige paaie gevolg om toonvensters van winkels, advertensieborde en lankal vergete plakkate, die vroeë motorkultuur, en die interieur van wonings af te neem. Sy tydlose kuns het as inspirasie gedien vir generasies van kunstenaars, van Helen Levitt en Robert Frank tot Diane Arbus, Lee Friedlander, en Bernd en Hilla Becher.

In 1936 het hy saam met die skrywer, joernalis en sosiale aktivis James Agee deur die Amerikaanse Suide gereis om foto's van arm huurboere vir 'n artikel in die tydskrif *Fortune* te neem. Vier weke lank het Evans en Agee met drie gesinne - die Burroughs, Fields en Tengles -  saamgewoon en hul vertroue gewen om 'n diepgaande en intieme dokumentêre verhaal van hul daaglikse lewe as katoendeelsaaiers in landelike Alabama te skep. Uit dié samewerking het die befaamde dokumentêre boek *Let Us Now Praise Famous Men* voortgespruit waarvan die eerste uitgawe in 1941 verskyn het.

Gedurende sy hele loopbaan het Evans se dokumentêre foto's in 'n groot verskeidenheid publikasies verskyn, waaronder drie wat uitsluitlik aan sy werk gewy was. Ná twintig jaar se werk as fotoredakteur van *Fortune* is Evans in 1965 deur die Yale-universiteit as professor in fotografie en grafiese ontwerp aangestel - 'n pos wat hy tot 1974 beklee het.

Volgens Evans was sy doelwit as fotograaf om foto's te skiet wat "gesofistikeerd, gesaghebbend, buitengewoon" is. Baie van sy werke maak tans deel uit van die permanente versamelings van museums en is daarnaas deur instellings soos die *Metropolitan Museum of Art* en *George Eastman House* tydens retrospektiewe uitstallings vertoon. 

## Verwysings 
## Eksterne skakels 
;Media
* *YouTube | Getty Museum: Walker Evans in His Own Words*
;CBC Radio Broadcasts
* *Let Us Now Praise Famous Men (1966). Script: George Whalley*
62 v.C.

## Gebeure 
* Nadat hy hoor van Mithridates se dood, verlaat Pompeius die nuwe *provincia* Syria en laat die bevel daar oor aan die *pro quaestore* M. Aemilius Scaurus
* Pompeius gaan terug na Amisus en hervorm die westelike Pontus. Hy heg 11 stede aan die gebied van Bithynia en maak dit 'n nuwe *provincia*.
* Obodas II volg Aretas III op as koning van die Nabateeë.
* Januarie – Die opstand van Lucius Sergius Catiline eindig met die slag naby Pistoria in Etruria.

## Verwysings
Swaeldioksied

**Swaeldioksied** is 'n chemiese verbinding van swael en suurstof met die chemiese formule . By kamertemperatuur is dit 'n kleurlose gas met 'n stekende, verstikkende reuk.

Die gas word by verbranding van swael gevorm:

:: S +O_2 \to SO_2

Die swaelatoom het 'n oksidasiegetal van +4 in hierdie molekuul, wat nie die hoogste moontlike waarde is nie. Dit wil sê dat dit nog met suurstof kan reageer en swaweltrioksied kan vorm volgens:

:: 2SO_2 +O_2 \to 2SO_3

Hierdie reaksie is nogtans slegs in aanwesigheid van 'n katalisator soos vanadium(V)oksied  moontlik.

Swaeldioksied is 'n taamlik sterk Lewis-suur wat met water swaeligsuur  vorm:

:: SO_2 +H_2O \to H_2SO_3

Hierdie reaksie kan ekologiese gevolge inhou. Die verbranding van brandstowwe wat swael bevat, soos steenkool of olie, stel swaeldioksied vry wat in die water van riviere en mere oplos.

## Verwysings
Jeep CJ

duimnael|links|'n 1946 Jeep CJ

Die **Willys Jeep CJ** (later die Keiser Jeep en AMC Jeep) is die burgerlike weergawe van die Amerikaanse Willys militêre Jeep van die Tweede Wêreldoorlog.

Die eerste Willys CJ-prototipe (die CJ-2) is in 1944 vrygestel, en dieselfde basiese voertuig het in produksie gebly deur sewe variante en drie korporatiewe eienaars tot in 1986 toe produksie van die AMC Jeepmodel amptelik gestaak is.

Die CJ-7 en CJ-8 is in 1987 vervang deur 'n soortgelyke model, die Jeep Wrangler.

## Verwysings
Bengale

: *Hierdie artikel handel oor die geografiese streek in Suid-Asië. Vir die etniese groep, sien Bengale (volk).*
duimnael|links|Ligging van Bangladesj
duimnael|Ligging van Bengale
duimnael|links|Ligging van Wes-Bengale in Indië
duimnael|Satellietbeeld van die Gangesdelta

**Bengale** of **Bongo** (Bengaals: বাংলা, *Bangla*, [baŋla],  of বঙ্গ *Bônggo* [bɔŋɡo]; Engels: *Bengal*) is 'n gebied van Suid-Asië wat Bangladesj en die Indiese deelstaat Wes-Bengale insluit. Dit vorm 'n geografiese en etnolinguistiese streek in die oostelike gedeelte van die Indiese subkontinent tussen die Himalaja in die noorde en die Golf van Bengale in die suide. Dit is suidoos van Nepal, suid van Sikkim, suidwes van Bhoetan en noordwes van Mianmar geleë.

Bengale is een van die digbevolkste streke ter wêreld en hier mond die Ganges saam met die Brahmaputra in die Golf van Bengale uit. Die streek bestaan uit die onafhanklike land Bangladesj in die ooste en die Indiese deelstaat Wes-Bengale in die weste. Bengale beslaan 'n totale oppervlakte van 236&nbsp;322&nbsp;km² en het 'n bevolking van sowat 260 miljoen in 2015 gehad. Twee van die wêreld se megastede is in die streek geleë: Dhaka, die hoofstad van Bangladesj, en Kolkata, Indië se derde grootste stad.

Bengale se bevolking bestaan veral uit Bengale, wat Bengaals as moedertaal praat. Die Bengale van Bangladesj is oorwegend Moslems, terwyl die Bengale van Wes-Bengale oorwegend Hindoes is. Daarbenewens leef ander etniese groepe in Bengale wat Austro-Asiatiese, Drawidiese en Tibeto-Birmaanse tale praat.

Bengale het tot 1905 een van die subdivisies van Brits-Indië gevorm met Kolkata as sy hoofstad tot in 1912. Met die Partisie van Indië het Oos-Bengale met sy Islamitiese bevolking as Oos-Pakistan deel van Pakistan geword, terwyl die Hindoeïstiese Wes-Bengale deel van die onafhanklike Republiek Indië geword het. Dit het tot 'n grootskaalse uitruiling van bevolkingsgroepe tussen Oos- en Wes-Bengale gelei. As gevolg van die Bengaals-Indiese oorwinning oor Pakistan tydens die Bangladesj Bevrydingsoorlog het Bangladesj in 1971 onafhanklik geword.

## Verwysings 
## Eksterne skakels 
*
NG gemeente Groenkloof

Die **NG gemeente Groenkloof** is 'n voorstedelike gemeente van die Nederduitse Gereformeerde Kerk in Groenkloof, Pretoria. Die gemeente het se lidmaattal wissel tussen 460 en 490.

## Enkele leraars 
* Christoph Müller – vanaf Januarie 2004
* Koos Louw

## Eksterne skakels 
*Amptelike webtuiste
Divya Bharati

**Divya Om Prakash Bharti**, ook bekend as **Sana Nadiadwala** (Mumbai, 25 Februarie 1974 – aldaar, 5 April 1993), was ’n gewilde Indiese aktrise. Sy was veral bekend in die jare 90 as ’n aktrise in Hindi-, Tamil- en Telugu-films.

## Biografie 
Bharti is gebore as die ouer kind van Neeta en Om Parkash Bharti op 25 Februarie 1974, in Mumbai. Sy het 'n jonger broer, Kunal. Bharti het op die ouderdom van 16 jaar met haar skoolopleiding opgehou om 'n loopbaan in die Indiese filmwêreld te volg.

Sy maak haar filmdebuut op die ouderdom van 16 met die (Tamil) film *Nilla Penne* (1990). Die film was 'n flop. Haar eerste deurbraak het gekom met die film *Bobbili Raja* (1991). Haar deurbraak in Bollywood was met die film *Vishwatma*. Dieselfde jaar het sy in nog baie ander Hindifilms verskyn. Dit besorg Divya die reputasie van die mees belowende nuweling.

In Mei 1992 trou Bharti in die geheim met filmvervaardiger Sajid Nadiadwala. Sy het die Islamitiese geloof aanvaar, en het hiermee ook haar nuwe (Islamitiese) naam **Sana Nadiadwala** aanvaar.

## Eksterne skakels 
*  Webwerf oor Divya Bharti
*  Divya Bharti by die Internet-rolprentdatabasis
Shahid Kapoor

**Shahid Kapoor** (uitgespreek [ʃaːɦɪd̪ kəpuːr]; gebore 25 Februarie 1981), ook bekend as *Shahid Khattar*, is 'n Indiese akteur wat in Hindifilms verskyn. Die media verwys na hom as een van die mees aantreklike Indiese bekendes, en Kapoor is bekend vir sy gewildheid ten spyte van sy afwisselende loopbaan. Hy het eers romantiese rolle in films gespeel, maar kort daarna begin om rolle in aksiefilms en tragedies te vertolk. Hy is die ontvanger van verskeie pryse, waaronder twee Filmfare-pryse.

## Eksterne skakels 
*  
*  Shahid Kapoor by die Internet-rolprentdatabasis
Bengale (volk)

Die **Bengale** (Bengaals: বাঙালি *Bangali*) is 'n Indo-Ariese etniese groep inheems aan die streek Bengale wat uit Bangladesj en die Indiese deelstaat Wes-Bengale bestaan, asook aan Tripura. Die etniese groep omvat omtrent 300 miljoen mense en hulle praat Bengaals as moedertaal. Bengale definieer hulself oorwegend as Indiese Bengale, wat veral aanhangers van Hindoeïsme is, of as Bangladesj-Bengale, wat veral Moslems is.

duimnael|links|Ligging van die streek Bengale
Ander Indiese gebiede met 'n belangrike bevolking van Bengale sluit in Assam asook die Andaman- en Nicobar-eilande in die Golf van Bengale. Twee van die wêreld se megastede is hoofsaaklik deur Bengale bevolk: Dhaka, die hoofstad van Bangladesj, en Kalkutta, Indië se derde grootste stad. Daarbenewens het duisende Bengale hulle in lande soos Pakistan, die Midde-Ooste, Japan, Maleisië, Singapoer, Suid-Afrika, Italië, Kanada, die Verenigde Koninkryk en die Verenigde State gevestig.

## Verwysings 
## Eksterne skakels 
*
Jakkalsfontein

**Jakkalsfontein** is 'n gehuggie in die Suid-Afrikaanse provinsie Wes-Kaap. Jakkalsfontein ressorteer onder die Swartland Plaaslike Munisipaliteit wat deel is van die Weskus-distriksmunisipaliteit.

## Sien ook 
* Lys van dorpe in Suid-Afrika

## Verwysings
Kliprand

**Kliprand** is 'n gehug in die noordweste van die Wes-Kaap aan die R358-streeksroete.

## Sien ook 
* Lys van dorpe in Suid-Afrika

## Verwysings
Zithobeni

**Zithobeni** is 'n nedersetting in Suid-Afrika. Dit is in die noordooste van die Gautengprovinsie geleë net noord van Bronkhorstspruit en suidwes van Ekangala. Zithobeni val onder beheer van die Tshwanemetroraad en huisves ongeveer 22&nbsp;434 inwoners.

## Sien ook 
* Lys van dorpe in Suid-Afrika

## Verwysings
Padma Shri

duimnael|Padma Shri

**Padma Shri** (ook *Padmashree*) is die vierde hoogste burgerlike toekenning in die Republiek van Indië, na die Bharat Ratna, die Padma Vibhushan en die Padma Bhushan. Dit word elke jaar op Indië se Republiekdag toegeken.
Sridevi

**Sridevi Kapoor**, gebore as **Shree Amma Yanger** (* 13 Augustus 1963, Sivakasi, Tamil Nadu; † 24 Februarie 2018 in Doebai, Verenigde Arabiese Emirate) was 'n Indiese aktrise. Sy was een van die mees suksesvolle akteurs van die Indiese filmwêreld van die jare tagtig.

## Loopbaan 
[duimnael|280px|Sridevi met [Madhuri Dixit, haar aartsvyand van die jare negentig]]
Sridevi het haar loopbaan al in haar kinderjare begin. Sy het rolle in plaaslike Suid-Indiese films gespeel voordat sy rolle van heldinne in Bollywoodfilms begin vertolk. In haar vroeë jare het sy 19 maal saam met Jeentendra gewerk. Enkele van haar grootste suksesse is *Nagina*, *Mr. India*, *Chaalbaaz* en *Chandni*, films wat spesiaal vir haar geskryf is. Die hoogtepunt van haar loopbaan het met die film Lamhe gekom, die film is deur Yash Chopra geregisseer. Sridevi was lid van die bestuur van die Asiatiese Akademie vir film en televisie. Die Indiese regering het haar met die Padma Shri bekroon.

## Persoonlike lewe 
Sridevi is op 2 Junie 1996 met Boney Kapoor getroud. Hulle het 2 dogters: Jhanvi en Khushi. Sy is op 24 Februarie 2018 in Doebai aan 'n hartstilstand oorlede.

## Filmografie 
* *Julie * (1975)
* *Solva Sawan* (1978)
* *Himmatwala * (1983)
* *Justice Chowdhary * (1983)
* *Jaani Dost* (1983)
* *Kalakaar* (1983)
* *Sadma* (1983)
* *Akalmand* (1984)
* *Inquilaab* (1984)
* *Jaag Utha Insaan* (1984)
* *Naya Kadam* (1984)
* *Maqsad* (1984)
* *Tohfa* (1984)
* *Balidaan* (1985)
* *Masterji* (1985)
* *Sarfarosh* (1985)
* *Aakhree Raasta* (1986)
* *Aag Aur Shola* (1986)
* *Bhagwan Dada* (1986)
* *Dharam Adhikari* (1986)
* *Ghar Sansar* (1986)
* *Nagina* (1986)
* *Jaanbaaz* (1986)
* *Karma* (1986)
* *Suhagaan* (1986)
* *Sultanat* (1986)
* *Aulaad* (1987)
* *Himmat Aur Mehnat* (1987)
* *Nazrana* (1987)
* *Majaal* (1987)
* *Joshilay* (1987)
* *Jawab Hum Denge* (1987)
* *Mr India* (1987)
* *Sherni* (1988)
* *Ram Avtaar* (1988)
* *Waqt Ki Awaaz* (1988)
* *Sone Pe Suhagaa* (1988)
* *Chalbaaz* (1989)
* *Chandni* (1989)
* *Guru* (1989)
* *Gair Kanooni* (1989)
* *Nigahein* (1989)
* *Main Tera Dushman* (1989)
* *Banjaran* (1991)
* *Farishtay* (1991)
* *Pathar Ke Insaan* (1991)
* *Lamhe* (1991)
* *Khuda Gawah* (1992)
* *Heer Ranjha* (1992)
* *Aasman Se Gira* (1992)
* *Chandramukhi* (1993)
* *Gumrah* (1993)
* *Gurudev* (1993)
* *Roop Ki Rani Choron Ka Raja* (1993)
* *Chaand Ka Tukdaa* (1994)
* *Laadla* (1994)
* *Army* (1996)
* *Mr Bechara* (1996)
* *Judaai* (1997)
* *Kaun Sacha Kaun Jhootha* (1997)
* *Meri Biwi Ka Jawab Nahin* (2004)
* *Malini Iyer* (2004-2005)(televisiereeks)
* *English Vinglish* (2012)

## Verwysings 
## Eksterne skakels 
*